
[bookmark: _Hlk29980088]Pranešame, kad Centrinės viešųjų pirkimų informacinės sistemos susirašinėjimo priemonėmis gautas tiekėjo paklausimas.

[bookmark: _Hlk160607784]Klausimas (2026-09-02 pranešimas Nr. 781718):
„<...> prašome paaiškinti pirkimo sąlygų 4 priedo „Techninė specifikacija“ nuostatas:
1. Techninės specifikacijos tekste nurodyta, kad paslaugos bus teikiamos 11 seniūnijų, „~ 80 vnt. kelių, kurie sudarys apie 115 km“. Tačiau to paties dokumento lentelėje nurodyta: iki 1000 m – 20 000 m (75 objektai), daugiau nei 1000 m – 95 000 m (40 objektų), t. y. iš viso 115 objektų. Prašome patikslinti, kuris objektų skaičius yra teisingas: apie 80 ar 115.
Klausiame todėl, kad objektų skaičius tiesiogiai lemia darbo apimtį: kiekvienam objektui rengiama atskira kadastrinių matavimų byla, o dalis darbų (archyvinių dokumentų ir abrisų išsiėmimas, bylos sudarymas, derinimas su kadastro tvarkytoju) atliekama vienam objektui, nepriklausomai nuo jo ilgio.
2. Ar konkretus kelių ir gatvių sąrašas, nurodant jų ilgius ir seniūnijas, bus pateiktas iki pasiūlymų pateikimo termino pabaigos, ar tik kartu su užsakymais po sutarties pasirašymo?
3. Prašome patvirtinti, kad techninėje specifikacijoje nurodyti kiekiai (20 000 m ir 95 000 m) yra preliminarūs ir kad apmokama bus už faktiškai suteiktų paslaugų kiekį pagal sutartyje nustatytus įkainius.
4. Techninėje specifikacijoje nurodyta, kad paslaugos atliekamos per 4 mėnesius nuo užsakymo. Prašome patikslinti, ar visi objektai bus pateikti vienu užsakymu, ar užsakymai bus teikiami dalimis, ir ar 4 mėnesių terminas skaičiuojamas kiekvienam užsakymui atskirai.
5. Techninėje specifikacijoje nurodyta, kad horizontalė nuotrauka atliekama visame kelio juostos plotyje, papildomai apimant po 10 m už kelio juostos ribos. Prašome patvirtinti, kad ši 10 m juosta matuojama abipus kelio juostos“ (kalba netaisyta).

[bookmark: _Hlk174525076]Atsakymas:
1. Techninė klaida. Preliminarus kiekis apie 115 vnt. kelių. Pridedame patikslintą techninę specifikaciją.
2. Užsakymas bus pateiktas po sutarties pasirašymo.
3. Nurodyti kiekiai yra preliminarūs, o apmokama bus už faktiškai suteiktų paslaugų kiekį pagal sutartyje nurodytus įkainius.
4. Bus pateikiami vienu užsakymu.
5. Patvirtiname, kad 10 m abipus kelio.




PIDEDAMA. Patikslintas pirkimo specialiųjų sąlygų 4 priedas „Techninė specifikacija“, 1 lapas.
